Zakavkazye Sotsialistik Federativ Sovet Respublikasi. Zakavkazye Sotsialistik Federativ Sovet Respublikasi, Kavkazboʻyi SFSR (; ; ; ) – Sovet Ittifoqi tarkibiga kirgan respublikalarning biri. 1922–1936-yillarda mavjud boʻlgan. Armaniston, Ozarbayjon va Gruziyani oʻz ichiga olgan. Rossiyadan Kavkaz togʻlari ajratib turgani uchun bu uch davlat Zakavkazye (Kavkazorti) davlatlari deb nomlangan. Zakavkazye SFSR 1922-yil 30-dekabrda Sovet Sotsialistik Respublikalari Ittifoqini tuzish kelishuvini imzolagan toʻrt davlatning biridir. Oʻsha kuni Sovet Ittifoqiga kiritilgan. Tarixi. 1922-yilning 12-martida Armaniston, Ozarbayjon va Gruziya hududida Zakavkazye Federatsiyasi tuzilgan. Oʻsha yilning 13-dekabrida Zakavkazye Sotsialistik Federativ Sovet Respublikasi (Zakavkazye SFSR) deb qayta nomlangan. Zakavkazye SFSR 1922-yil 30-dekabrda Sovet Sotsialistik Respublikalari Ittifoqini tuzish kelishuvini imzolagan toʻrt davlatning biridir. Oʻsha kuni Sovet Ittifoqiga kiritilgan. 1936-yil 5-dekabrda Zakavkazye SFSR tugatilib, uning oʻrniga Armaniston SSR, Ozarbayjon SSR va Gruziya SSR tuzilgan.